b'\n_START_ARTICLE_\nFerrari F2007\n_START_SECTION_\n\xc5\xa0asija\n_START_PARAGRAPH_\nNova \xc5\xa1asija je mo\xc4\x8dno izbolj\xc5\xa1ana verzija iz dirkalnika 248 F1, ki ga je Ferrari uporabljal v sezoni 2006, ko je postal konstruktorski podprvak. Medosna razdalja je pove\xc4\x8dana za 85\xc2\xa0mm._NEWLINE_Projekt z internim imenom 658 predstavlja Ferrarijevo interpretacijo novih tehni\xc4\x8dnih pravil za sezono 2007, ki spreminja varnostne standarde skozi bolj stroge zahteve glede vzdr\xc5\xbeljivosti pri prednjih in zadnjih trkih, pa tudi glede za\xc5\xa1\xc4\x8dite dirka\xc4\x8da s strani. Te spremembe so pove\xc4\x8dale te\xc5\xbeo dirkalnika za pribli\xc5\xbeno deset kilogramov.\n_START_SECTION_\nAerodinamika\n_START_PARAGRAPH_\nPredstavitveni model je imel sprednja in zadnja krilca iz dirkalnika F248, toda dirkalnik bo imel na \xc5\xa1tartu prve dirke nove aerodinami\xc4\x8dne komponente, ki jih \xc5\xbeeli Ferrari do takrat skriti pred konkuren\xc4\x8dnimi mo\xc5\xa1tvi.\n_START_SECTION_\nMehanika\n_START_PARAGRAPH_\nMenjalnik, ki je \xc5\xa1e vedno pritrjen pre\xc4\x8dno, je opremljen z inovativnim sistemom Quick-shift, je sedem-stopenjski z vzvratno prestavo. Vzmetenje prvi\xc4\x8d uporablja konfiguracijo single-keel. Zamenjava konfiguracije single-keel je verjetno posledica zamenjave glavnega dizajnerja, kajti vsi dirkalniki predhodnega glavnega dizajnerja, Rossa Brawna, so uporabljali single keel.\n_START_SECTION_\nBarve\n_START_PARAGRAPH_\nFerrari je edino mo\xc5\xa1tvo, ki bo v sezoni 2007 imela toba\xc4\x8dnega sponzorja. Glavni sponzor mo\xc5\xa1tva je Philip Morris International, katere h\xc4\x8derinska dru\xc5\xbeba je Marlboro cigarettes. Kljub temu pa zaradi ostrih protitoba\xc4\x8dnih zakonov v Evropski Uniji na dirkalniku ne bo napisa znamke cigaret. Namesto tega bo narisana preprosta \xc4\x8drno-bela \xc4\x8drtna koda, tako bo ogla\xc5\xa1evanje na evropskih dirkah temeljijo na asociaciji._NEWLINE_Dirkalnik ima mnogo manj bele barve kot v prej\xc5\xa1njih letih. Dirkalnika bosta dirkala s \xc5\xa1tevilkama 5 in 6, ker je mo\xc5\xa1tvo v sezoni 2006 kon\xc4\x8dalo na drugem mestu v konstruktorskem prvenstvu, dirka\xc5\xa1ki prvak Fernando Alonso pa zapu\xc5\xa1\xc4\x8da konstruktorske prvake, Renault (ki bo imel \xc5\xa1tevilki dirkalnikov 3 in 4), in se seli v Mclaren (ki bo imel \xc5\xa1tevilki 1 in 2).'